Burhinidae

Burhinidae (Mathews, 1912) a l'é 'na famiggia d'öxelli limicoli inte l'órdine Charadriiformes. Én prezénti inte regioìn tropicâli de tùtto o móndo ma anche in Eoröpa e in Oustràlia. Àn fòrti becchi, éuggi giàni, ganbe lónghe de cô mimético. 
alt=Burhinus oedicnemus a Lanzarote (îzoe Canaie)|miniatura|Burhinus oedicnemus a Lanzarote (Îzoe Canaie)
Burhinus oedicnemus a l'é a sôla menn-a prezénte in Italia e co-in nómme zeneize registròu da-o Paganini: Scuriatón.A.Paganini; Vocabolario domestico genovese-italiano p.245. O Paganini o l´à scrîto o nomme Scuriatón. In lonbàrdo se ghe dixe Scorraton e Scouvratoun, e in piemontéize Couratoun, Scouratoun (ved. Giglioli, Secondo resoconto..) O nomme o porieiva vegnî do-u fæto che l´öxéllo o l'é 'n coridô ch´o va aprêuvo a-e sgrigue, a-i ratti de canpagna...: "couratoun, scouratoun Piem., scouvratoun Lomb., scuraton Lug., scoraton Pav., [..] curridù Speza, coridûr, coridurì Roccafranca, corrione Fior., [..] cet oiseau préfère courir plutôt que de s'envoler" (https://ewatlas.net/desfayes/154.php). In cangio a Cremonn-a gh'é o nomme Cürletòn, co-a U "françeize" (V. Lessico zoologico popolare della provincia di Cremona, p. 45)  

 Scistemàtica e nommi 
miniatura|O scoriatón (o primmo insciâ mancinn-a) into Atlante ornitologico.. d´Arrigoni
Inta clasificaçión de Linneo i Burhinidae êan scitoæ inte l'órdine Grallae, e o Scoriatón o l'aiva o nomme Charadrius oedicnemus.Carl Linnaeus; Systema Naturae..(1758)Clascificaçión mantegnua in parte da Ettore Arrigoni: "Ordine GRALLAE – Trampolieri [..] FAMIGLIA OTIDIDAE, Otididi [..] Genere OEDICNEMUS, TEMMINCK. Becco forte e grosso, più corto della testa, diritto, un po' depresso alla base [..] Gli Occhioni hanno le abitudini delle Otarde, sono però in parte crepuscolari" Arrigoni degli Oddi; Atlante ornitologico uccelli europei (1902)

A-o di d'ancheu o no fâ ciù parte do genere Charadrius, scibén che segóndo o pài di scentìfici moderni o scoriatón o saieiva l'öxello ciamòu charadrius inti testi clàscici e inta Vulgata. O prìmmo a fâ sta identificaçión o l´é stæto Conrad GesnerHistoria animalium, vol. 3, (1555) pp 244-246    

A pòula χαραδριός a l'é 'n derivòu de χαράδρα 'torénte'Ved. χαραδριός into LSJ

Burhinus o l'é 'n nomme conposto da-e pòule grêghe Bous 'beu' e Rhis 'bécco'Johann Karl Wilhelm Illiger; Prodromus systematis mammalium et avium (1811)

O nomme Oedicnemus, in càngio, o s'atreuva pi-a prìmma vòtta inta Histoire de la nature des oyseaux de Pierre Belon.P.Belon; Hystoire.. pp 239-40 D´vn Oftardeau tenant quelques enfeignes de l´Oftarde: à qui n´auons trouué meilleur nom moderne, ne ancien, que Oedicnemus [...] la courtoifie de monfieur Daniel Barbarus, gentilhomme Venicien, patriarche d´Aquilee, nous a obligé confeffer auoir eu maints portraits des fiens.

Ceft, qu´il a les iambes groffes au deffous du ply des genoux [...] doc pour le faire mieux cognoiftre luy auons laiffé ce nom Oedicnemus
miniatura|O Charadrius do Gesner

 Burhinus oedicnemus 
O Scoriatón ò Testón (Burhinus oedicnemus -Linnaeus 1758; in Italiàn Occhione) o l'à e ciumme mimétiche, cô maròn ciæo con rigatûe de néigro, còrpo massìccio, testa gròssa, arióndâ, becco giàno, cùrto robùsto e drîto co-a pónta de cô néigro, ganbe lónghe robùste da coridô, éuggi grendi che ghe perméttan de védde ben anche de neutte, e de cô giàno.

O l'é difûzo in Eoröpa Mediterània, Turchîa, Mâ Neigro. O seu habitat són i terén avèrti arsoîi, con scàrsa vegetaçión, erba bassa, pìn de prie e sasci, de spésso in vixinànsa de zöne ùmide, còste, estoài. In sti anbienti, o Testón, inmòbile e acociòu a tæra, o l'é invixibile; anche o nîo o l'é invixìbile perchè mimetizòu tra i sasci, e e êuve pösæ in tæra àn ina coloraçión scìmile a-e prîe. Se 'n predatô o s'avixinn-a, a femina ch'a côa a fìnze 'n' äa rótta e a s'alontann-a. Pe l'àndio de fâ o nîo in tæra o l'é dîto in ingléize stone curlew ('chiurlo delle pietre'). 

O se nûtre de vermi, insetti, lumasse, retili, ratti de canpagna.

In Italia o nidìfica inte gæe di sciùmmi da Cianûa Padann-a e Àta cianûa do Friôli dîta "Magredi", Maremma Toscann-a e Laçiâle, Gargano, Murge, Sicilia e Sardegna.

O Scoriatón, quæxi o voêise dimostrâ d'êse atîvo de néutte, o cànta dòppo o tramónto.

 Nòtte 

 Âtri progètti 

Categorîa:Oxelli